Soveel sterf aan kanker in SAArgieffoto Volgens ŉ verslag wat die naweek in die Journal of the American Medical Association gepubliseer is, is kanker die grootste oorsaak van dood naas kardiovaskulêre siektes. In 2015 is 17,5 miljoen mense wêreldwyd met kanker gediagnoseer en is meer as 8,7 miljoen mense aan dié siekte dood. Volgens die verslag is meer as 8 500 Suid-Afrikaners in 2015 aan longkanker dood. Meer as 5 400 vroue is aan servikale kanker dood, meer as 4 600 mans is aan prostaatkanker dood en meer as 5 200 mans en vroue is aan slukdermkanker dood. Kanker van die ingewande en lewerkanker het ook talle lewens geëis. Ten opsigte van diagnoses is die meeste mans met prostaatkanker gediagnoseer en die meeste vroue met borskanker.